La crítica fallera pren vida a la Cavalcada del Ninot d'Alaquàs
08/03/2004 18:11:00

# La crítica fallera pren vida a la Cavalcada del Ninot d'Alaquàs

*   08/03/2004 18:11:00
*   [Imprimir](#)
*   Compartir
*    https://www.alaquas.org/documento.asp?id\_do=9094

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9094%2F0&title=Ajuntament%20d%27Alaqu%C3%A0s.%20Premsa.La%20cr%C3%ADtica%20fallera%20pren%20vida%20a%20la%20Cavalcada%20del%20Ninot%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9094/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9094/9094_Form_4.jpg)](https://www.alaquas.org/ficheros/documentos/2004/2/9094/9094_Form_10.jpg "<a href='https://www.alaquas.org/ficheros/documentos/2004/2/9094/9094_Form_10.jpg' target=_blank><i class='fa fa-external-link' aria-hidden='true'></i>.La crítica fallera pren vida a la Cavalcada del Ninot d'Alaquàs</a>")

Més de mil falleres i fallers desfilaren dissabte pels carrers d'Alaquàs en aquest acte tradicional

Tot tipus de disfresses de les temàtiques més diverses van omplir dissabte els carrers d'Alaquàs en la gran festa del carnestoltes de les falles. Més de mil components de les onze comissions falleres de la ciutat van participar en aquesta Cavalcada del Ninot on es van congregrar milers de veïnes i veïns per a presenciar l'acte.

La desfilada es va iniciar a les 18 hores de la vesprada al col·legi González Gallarza i va recórrer el carrer Juan de Ribera, l'avinguda Miquel Hernández i el carrer Major fins a arribar a la porta de l'Ajuntament. Aquesta va estar encapçalada per la Fallera Major Infantil, Estíbaliz Belinchón, per la Fallera Major, Xelo Blanch, i per les respectives Corts d'Honor, que van fer el recorregut en magnífiques carrosses tirades per cavalls, fins a arribar a la porta de l'Ajuntament, on van ser rebudes per l'Alcalde d'Alaquàs, Jorge Alarte, i la Regidora de Festes, Isabel Mondéjar i un gran nombre de veïnes i veïns de la ciutat. Una vegada van arribar a l'escenari que es va habilitar per a l'ocasió, les representants falleres van prendre lloc per a contemplar la desfilada.

A continuació, van desfilar totes les comissions falleres. Des del mateix escenari, un narrador explicava les disfresses i la crítica de cada comissió. En primer lloc, ho va fer la Falla Plaça de la Llibertat que a través de les seues disfresses va representar l'evolució de l'home des de l'època dels picapedra fins a la coneguda família dels Simpson. La Falla Vicent Andrés Estellés va representar el món dels pirates. La temàtica de la Falla de Buenos Aires, a través de les seues disfresses, estava centrada en l'amor digital.

La quarta comissió en desfilar va ser la Falla Cervantes, disfressats de sirenes. A continuació, la Falla Avinguda Miguel Hernández va representar el tema del circ amb personatges tan peculiars com els bufons i les pitonisses. La Falla Verge de l'Olivar va fer una crítica als famosos i famoses de la premsa del cor. La setena falla en desfilar, la comissió Camí Vell de Torrent, va tractar amb les seues disfresses la diferència que hi ha entre les classes pobres i riques. Les i els components de la Falla Plaça d'Espanya es van disfressar d'indis i la comissió Bonavista de diables. Les últimes en desfilar van ser la Falla Genovés i la 18 de Juliol.  
   
Un jurat qualificat donarà a conèixer els quanyadors de la desfilada de la Cavalcada del Ninot. La resolució es farà pública el proper dia 16 de març a l'acte de lliurament dels premis als monuments fallers.

La jornada festiva de dissabte va finalitzar a la nit amb la "moguda fallera", un espectacle musical organitzat per Junta Local que va tindre lloc a la Falla Plaça d'Espanya i en què es van congregar milers de fallers. Ja de matinada i per concloure l'activitat es va realitzar el repartiment de xocolata amb ensaïmades.